Velferðarráðuneytið

Reykjavík, 25. okóber 2020

Efni: **Athugasemdir vegna reglugerðar um hlutdeildarlán**

Í 24. gr reglugerðarinnar eru kröfur um búskyldu í 2 ár sem kröfu þess að lántaki megi leigja eign sína skv. þröngum skilyrðum sem kveðið er á um að þurfi að vera til staðar til að útleiga sé heimil.

Óvarlegt verður að telja að slík fortakslaus vistarbönd til 2ja ára séu sett á eiganda eignar sem hefur fengið slíkt lán enda geta fullkomlega eðlilegar og málefnalegar aðstæður verið til staðar er knýja á flutninga og uppfylla kröfur a-e um útleigu einhvern tíman innan þessara tveggja ára t.d. vegna fötlunar, veikinda eða annars.

Ljóst er að **veita verður HMS svigrúm að víkja frá því fortakslausa tveggja ára búsetuskilyrði** sem sett er séu málefnalegar ástæður að baki þeirri þörf.

Eðlilegt er eins og lög um hlutdeildarlán gera ráð fyrir að hafa reglur um útleigu en að svo fortakslaus krafa um tveggja ára búskyldu sé til staðar verður að telja að gangi mun lengra en lög um hlutdeildarlán gera ráð fyrir.

Með kveðju

Grétar Jónasson

framkvæmdastjóri Félags fasteignasala